Hvala, gospodine predsedavajući. Poštovani gospodine ministre, dame i gospodo narodni poslanici, amandmanom koji smo podneli na član 10. Zakona o putnim ispravama pokušali smo da uskladimo, odnosno da ukažemo da je ove odredbe potrebno usaglasiti sa Zakonom o državljanstvu Republike Srbije, koji u članu 1. kaže da građanin Republike Srbije ima državljanstvo Republike Srbije. Usklađivanje je takođe potrebno i sa članom 8. ovog zakona, odnosno Zakona o putnim ispravama, koji kaže da je pasoš javna isprava koja se izdaje državljaninu Republike Srbije. Međutim, mi danas u praksi imamo jednu sasvim drugu situaciju gde se u pasošima umesto odrednice „državljanstvo Republike Srbije“, koja je i predviđena zakonom, upisuje „državljanstvo srpsko“. Dakle, ni u jednom zakonu se ne spominje termin „srpsko državljanstvo“ ili „srpski državljanin“, jer takav termin nedvosmisleno asocira i odnosi se na nacionalnu pripadnost. Naročito je neprihvatljivo da u putnim ispravama koje se izdaju Bošnjacima ili pripadnicima drugih nacionalnih manjina stoji termin „srpsko državljanstvo“ ili „srpski državljanin“. Kao što sam nekoliko puta naglasio i ponoviću još jednom, državljanstvo Republike Srbije je precizan termin, ne zadire u nacionalnu pripadnost, a u prvom redu definisan je Zakonom o državljanstvu i Zakonom o putnim ispravama. U tom pravcu ide i amandman koji smo podneli. Još uvek ima vremena da se ovi amandmani usvoje kako bi njegovu primenu usmerili u onom pravcu kako to zakon definiše. Hvala vam.
Zahvaljujem, gospodine Imamoviću. Na član 12. amandman su zajedno podneli narodni poslanici dr Sulejman Ugljanin, Sabina Dazdarević i Enis Imamović. Vlada i Odbor za odbranu i unutrašnje poslove nisu prihvatili ovaj amandman. Odbor za ustavna pitanja i zakonodavstvo smatra da je amandman u skladu sa Ustavom i pravnim sistemom Republike Srbije. Da li neko želi reč? (Da) Reč ima narodna poslanica Sabina Dizdarević. Izvolite.
Hvala. Poštovani predsedavajući, dame i gospodo narodni poslanici, uvaženi ministre, Zakon o zaštiti prava i sloboda nacionalnih manjina u članu 11. između ostalog propisuje da se javne isprave izdaju na jezicima nacionalnih manjina, kao i da se službene evidencije i zbirke ličnih podataka takođe vode na jezicima nacionalnih manjina. Identično pravo pripadnika nacionalnih manjina propisano je i članom 11. Zakona o službenoj upotrebi jezika i pisma. U članu 2. Zakona o putnim ispravama putna isprava se definiše kao javna isprava, što stvara obavezu državi da je u skladu sa gore navedenim zakonskim odredbama izdaje i na jeziku nacionalnih manjina koji su u službenoj upotrebi. Ovim amandmanom odredbe Zakona o putnim ispravama usaglašavaju se sa odredbama Zakona o zaštiti prava i sloboda nacionalnih manjina, Zakona o službenoj upotrebi jezika i pisma i potvrđenim međunarodnim dokumentima. Cilj podnošenja ovog amandmana jeste povećanje stepena ostvarivanja prava pripadnika nacionalnih manjina garantovanih domaćim i međunarodnim pravom. Zahvaljujem.
Zahvaljujem. Da li još neko želi reč? (Ne) Na član 13. amandman su zajedno podneli narodni poslanici dr Sulejman Ugljanin, Sabina Dazdarević i Enis Imamović. Vlada i Odbor za odbranu i unutrašnje poslove nisu prihvatili ovaj amandman. Odbor za ustavna pitanja i zakonodavstvo smatra da je amandman u skladu sa Ustavom i pravnim sistemom Republike Srbije. Da li neko želi reč? (Da) Reč ima narodni poslanik Enis Imamović. Izvolite.
Hvala, gospodine predsedavajući. Ovim amandmanom na član 13. smo takođe pokušali da ovaj predlog zakona uskladimo sa drugim važećim zakonom, u ovom slučaju Zakonom o službenoj upotrebi jezika i pisma nacionalnih manjina, Zakonom o pravima i slobodama nacionalnih manjina, ali i Zakonom o upravnom postupku. Naime, članom 6. Zakona o putnim ispravama propisano je da se na postupak izdavanja putnih isprava primenjuje Zakon o opštem upravnom postupku, a članom 21. stav 1. istog zakona propisano je da se putne isprave izdaju podnošenjem zahteva, jer tada stranka zapravo pokreće upravni postupak, a shodno članu 113. Zakona o opštem upravnom postupku. Dakle, Zakon o upravnom postupku dalje kaže u članu 16. stav 1. da se upravni postupak vodi na jeziku i pismu nacionalnih manjina na područjima na kojima je u službenoj upotrebi jezik i pismo određene nacionalne manjine. Uzeću primer Novog Pazara, gde je, pored srpskog jezika i ćiriličnog pisma, u službenoj upotrebi i bosanski jezik i latinično pismo. Međutim, kada je u pitanju komunikacija između građana sa državnim organima sa javnim ovlašćenjima, naročito u pokretanju upravnog postupka kakav je izdavanje putnih isprava, ne postoji mogućnost pokretanja takvog postupka na bosanskom jeziku. Dakle, građani nisu u mogućnosti čak ni da pokrenu taj postupak, pa samim tim ni da okončaju taj upravni postupak dobijanja putnih isprava na svom maternjem jeziku i pismu. Otuda nastaju i drugi problemi vezani za obrasce putnih isprava, tj. problem da se one izdaju i na bosanskom jeziku i latiničnom pismu. Na kraju, želim da naglasim da su identične odredbe sadržane i u članu 11. stav 4. Zakona o zaštiti prava i sloboda nacionalnih manjina. Stoga vas pozivam, kao što sam i prethodni put rekao, još uvek nije kasno da se ovi amandmani usvoje. Pozivam vas da dobro razmislimo, jer su ovo mogućnosti koje dozvoljavaju Ustav i važeći zakoni ove zemlje. Naši amandmani upravo idu u tom pravcu da Skupštinu i ove zakone koje donosimo usmere na one zakone koji već važe u Republici Srbiji i na ona prava, individualna i kolektivna, koja zakoni i Ustav ove države daju pripadnicima nacionalnih manjina. Hvala.
Zahvaljujem gospodine Imamoviću. Da li još neko želi reč? (Ne) Na član 14. amandman sa ispravkom zajedno su podneli narodni poslanici Marko Đurišić i Slobodan Homen. Vlada i Odbor za odbranu i unutrašnje poslove nisu prihvatili ovaj amandman sa ispravkom. Odbor za ustavna pitanja i zakonodavstvo smatra da je amandman sa ispravkom u skladu sa Ustavom i pravnim sistemom Republike Srbije. Da li neko želi reč? (Da) Reč ima narodni poslanik Slobodan Homen. Izvolite.
Hvala. Gospodine predsedavajući, gospodine ministre, dame i gospodo narodni poslanici, ovde se o jednom izuzetno važnom amandmanu, jer se tiče direktnog pitanja i poštovanja ljudskih prava. Mislim da ništa ne bi trebalo da bude sporno ni vladajućoj većini, ni gospodinu ministru da se usvoji ovaj amandman. O čemu se konkretno radi? Prema standardima EU ne prikupljaju se otisci prsta kao ni potpisi lica mlađih od 12 godina. To nije sporno i to je dobra novina u ovom zakonu. Nažalost, do sada u našoj praksi su pojedine policijske uprave različito postupale te negde nisu uzimale otiske prstiju i potpise dece mlađe od 12 godina, a negde jesu. To je dovelo do toga da postoji određena baza lica koja su mlađa od 12 godina, baza njihovih otisaka prstiju i potpisa. S obzirom da zakon ne dozvoljava da se ovakva baza pravi i da se ovakvi podaci skupljaju naš amandman je vrlo jednostavan da se iz arhive obrišu svi ovi podaci koji su do sada skupljeni, jer u suprotnom će policija kršiti ljudska prava, kršiće Zakon o zaštiti podataka o ličnosti. Smatramo da nema nikakvog razloga da Vlada odbije ovaj amandman. Pozivam vas i gospodina ministra da prihvati amandman, a i Narodnu skupštinu, jednostavno da brišemo podatke koje država skuplja, a koje nema pravo da skuplja, jer su u pitanju lica mlađa od 12 godina. Hvala.
Zahvaljujem. Da li još neko želi reč? (Ne) Na član 20. amandman su zajedno podneli narodni poslanici dr Sulejman Ugljanin, Sabina Dizdarević i Enis Imamović. Vlada i Odbor za odbranu i unutrašnje poslove nisu prihvatili ovaj amandman sa ispravkom. Odbor za ustavna pitanja i zakonodavstvo smatra da je amandman sa ispravkom u skladu sa Ustavom i pravnim sistemom Republike Srbije. Da li neko želi reč? (Da) Reč ima narodna poslanica Sabina Dizdarević. Izvolite.
Zahvaljujem. Poštovani predsedavajući, Zakon o službenoj upotrebi jezika i pisma u članu 11. stav 3. i Zakon o zaštiti prava i sloboda nacionalnih manjina u članu 11. stav 4. propisuju da službena upotreba jezika i pisma nacionalnih manjina podrazumeva naročito između ostalog izdavanje javnih isprava i vođenje službene evidencije iz zbirke ličnih podataka na jezicima nacionalnih manjina i prihvatanje tih isprava na jezicima kao punovažnim. Kako se ovim članom zakona uređuje vođenje evidencija potrebno je izvršiti usklađivanje sa navedenim zakonima i omogućiti ravnopravnu službenu upotrebu jezika i pisma nacionalnih manjina u skladu sa Ustavom i zakonom. Zahvaljujem.
Zahvaljujem. Reč ima narodni poslanik dr Predrag Mijatović. Izvolite.
Hvala lepo gospodine predsedavajući, javljam se povodom ovog amandmana i hteo bih par nekih stvari da napomenem. Mislim da je potpuno razumljivo da je Vlada Republike Srbije odbila ovaj amandman, ali bih hteo neke stvari i zbog građana Srbije da razjasnimo. U ruci držim dokument o kome razgovaramo tj. pasoš ili putovnicu, kako kažu Hrvati, ili „pasport“ kako kažu Englezi, to je nebitno. Taj dokument je napisan napred ćirilicom, na prednjoj strani što je po Ustavu Republike Srbije član 10. koji kaže da je u zvaničnoj upotrebi u Republici Srbiji srpski jezik i ćirilično pismo. S obzirom da ovaj dokument predstavlja državu Srbiju u inostranstvu, da ne predstavlja ni Novi Pazar, ni Sjenicu, ni Tutin, nego predstavlja Republiku Srbiju u kojoj je srpski jezik u zvaničnoj upotrebi. Znači, da je potpuno u skladu sa zakonom. Ako okrenemo stranu gde se nalaze podaci, napravljen je ustupak, pa je umesto ćirilice napisano latinicom, što mislim da je sasvim u redu s obzirom da u mnogim zemljama ljudi ne mogu da pročitaju ćirilicu i da ispišu naša imena i prezimena. Sada se pitam, šta od ovih podataka treba da bude napisano na bošnjačkom jeziku? Da li ime i prezime se na bošnjačkom jeziku drugačije kaže nego na srpskom? Da li se državljanstvo kaže drugačije na bošnjačkom nego na srpskom jeziku? Tamo gde je izdato takođe piše, pasoš izdat od MUP-a Republike Srbije ili pojedinih gradova i to se takođe drugačije ne kaže. Znači, mislim da je ovaj amandman više jedan politički panflet, a ne amandman kojim se trebao zakon promeniti. Voleo bih da mi Bošnjaci, da nam objasne šta nije napisano na njihovom jeziku u putnoj ispravi koju koristima u Republici Srbiji. Hvala lepo.
Za reč se javio dr Nebojša Stefanović. Izvolite.
Želim samo da pojasnim još jednu stvar koju mislim da narodni poslanici treba da znaju. Prilikom izrade putnih isprava Republika Srbija je ratifikovala i u ovom parlamentu i kao standard 9303 kojom se obavezala da svoje putne isprave usaglasi sa standardima EU. To je bila odluka parlamenta. Dakle, MUP ima obavezu da u ovom biometrijskom pasošu na određeni način definiše i upiše sve ovo što stoji u pasošu. To je dokument čija sadržina, izgled i unos podataka su usklađeni sa ovim međunarodnim standardom i poštu u međunarodni standardi u pravnom poretku iznad domaćeg zakonodavstva, mi smo dužni da poštujemo te međunarodne standarde. Naravno, kao što sam rekao svima, sve ono što mislite da možemo da popravimo, ovo nažalost nismo mogli da prihvatimo, jer bi time praktično prekršili standarde koje smo sami ratifikovali u ovom parlamentu. Sve ono što mislite da smo u mogućnosti da popravimo i sve ono što mislite da možemo u budućnosti da radimo, kao što smo i uočili kada smo donosili ove izmene i dopune zakona, pozivam vas da stvarno radimo zajedno i u interesu nam je da svi standardi i sva prava svih ljudi u ovoj zemlji budu maksimalno zaštićeni. Verujte da uopšte nikome ne smeta, bar u ovoj Vladi, šta će da piše u vašem pasošu. Mi smo želeli da vi budete zadovoljni, ali postoje standardi koje moramo da poštujemo i samo je zbog toga odbijen amandman.
Zahvaljujem se doktore Stefanoviću. Reč ima narodni poslanik Enis Imamović. Izvolite.
Hvala gospodine predsedavajući. Najpre bih želeo da pročitam i stav 2. Ustava u članu 10. koji kaže da se službena upotreba drugih jezika i pisama uređuje zakonom, a na osnovu Ustava. Dakle, u Republici Srbiji postoji u službenoj upotrebi bosanski jezik i pismo, on je u službenoj upotrebi u svim gradovima u Sandžaku, u službenoj upotrebi u Novom Pazaru, to je primer koji sam naveo. Rekao sam da ti upravni postupci koji se pokreću nemoguće je pokrenuti na službenom osnovu, odnosno na bosanskom jeziku i pismu. Kolega je citirao samo prvi član, pa sam čisto da bih dopunio ono što Ustav kaže, da ne biramo iz Ustava ono što nam se sviđa, a da ne izbacujemo ono što nam se ne sviđa. Što se tiče standarda, ministar je nešto napomenuo, a standard kada govorimo o državljanstvu, a nažalost nisam dobio odgovor, nisam dobio ni mišljenje Vlade kada je u pitanju amandman koji tretira odrednicu državljanstva. Dakle, u zakonu jasno piše i državljanstvo je definisano da se građanima Republike Srbije izdaje državljanstvo Republike Srbije, a ne državljanstvo srpsko, pa je praksa da u pasošima piše pod odrednicom državljanstvo – državljanstvo srpsko. Dakle, ovde se radi o amandmanima koji usaglašavaju ove odredbe sa važećim zakonima, usaglašavaju sa Ustavom ove zemlje. Mi ne tražimo ništa što je van Ustava i što je van zakona ove zemlje, već ono što ovde piše. Tražimo da se zakoni ne sukobljavaju jedni sa drugima i tražimo da su usaglašeni jedni sa drugima, jer zakone koje ovde donosimo, treba kao takvi i da važe na terenu. Hvala vam.
Samo obaveštenje da je stiglo mišljenje Vlade i ono se upravo umnožava narodnim poslanicima i biće podeljeno pre glasanja. Na član 23. amandman su zajedno podneli narodni poslanici Marko Đurišić i Slobodan Homen. Vlada i Odbor za odbranu i unutrašnje poslove nisu prihvatili amandman, a Odbor za ustavna pitanja i zakonodavstvo smatra da je amandman u skladu sa Ustavom i pravnim sistemom Republike Srbije. Reč ima ministar u Vladi, dr Nebojša Stefanović.
Ovde se radi o amandmanu o kojem sam ja razgovarao sa gospodinom Đurišićem i za mene je suštinski amandman prihvatljiv, međutim, otkrili smo jednu pravnu grešku. Pravna greška je da je faktički članom Krivičnog zakonika 355. falsifikovanje isprave koja se navodi u delu amandmana, u stvari krivično delo. Ovde se u amandmanu koji ste vi podneli kaže: „ko preinači, izbriše ili na drugi način falsifikuje lične podatke koji su upisani i elektronski uneti u putnu ispravu, ili preinači, izbriše ili na drugi način falsifikuje beleške i oznake, kažnjava se prekršajno“. Dakle, samo da bismo usaglasili sa pravnim standardom naše zemlje i da ne bismo ušli u to, zamolio sam odbor da danas podnese istovetan amandman vašem amandmanu, samo što izbacujemo ovaj deo da je to krivično delo, i mi prihvatamo ovaj amandman. Ovaj amandman odbora je samo tehnički razlog, inače prihvatio sam vaš amandman da se kažnjava od 5.000 do 150.000 dinara, složio se na sednici gde smo raspravljali u načelu i prihvatam u tom smislu taj deo teksta amandmana, a ovo je samo pravno usaglašavanje, čisto da znate da je pravni razlog.
Zahvaljujem dr Stefanoviću. Reč ima narodni poslanik Slobodan Homen.
Zahvaljujem se na prihvatanju amandman. Smatram da je važno da kada se zakoni donose, budu usaglašeni i sa drugim propisima, jer to stvara jednu ozbiljnu celinu pravnog sistema u našoj zemlji. Još jednom hvala i to bi bilo to.
Zahvaljujem. Na osnovu člana 157. stav 6. Poslovnika Narodne skupštine, na član 23. amandman je podneo Odbor za odbranu i unutrašnje poslove. Da li neko želi reč? (Ne.) Pošto smo završili pretres o svim amandmanima, zaključujem pretres Predloga zakona u pojedinostima. Pošto smo obavili pretres Predloga zakona u načelu i u pojedinostima, Narodna skupština će u danu za glasanje odlučivati o Predlogu zakona u načelu, pojedinostima i u celini. Poštovani narodni poslanici, pošto je Narodna skupština završila raspravu o svim tačkama dnevnog reda sa ove sednice, saglasno članu 87. stav 5. Poslovnika Narodne skupštine, određujem 13. juni 2014. godine, petak, sa početkom u 12,15 časova, kao dan za glasanje o tačkama dnevnog reda sednice Drugog vanrednog zasedanja Narodne skupštine Republike Srbije u 2014. godini.
Poštovani narodni poslanici, pre nego što pređemo na odlučivanje po tačkama dnevnog reda ove sednice, potrebno je da utvrdimo kvorum. Podsećam vas da je članom 88. stav 5. Poslovnika Narodne skupštine predviđeno da kvorum za rad Narodne skupštine postoji ako je na sednici prisutna većina od ukupnog broja narodnih poslanika. Molim narodne poslanike da ubace svoje identifikacione kartice u jedinice elektronskog sistema za glasanje. Konstatujem da je primenom elektronskog sistema za glasanje utvrđeno da je u sali prisutno 148 narodnih poslanika, odnosno da je prisutna većina od ukupnog broja narodnih poslanika i da, prema tome, postoje uslovi za odlučivanje. Prelazimo na odlučivanje. Prelazimo na 1. tačku dnevnog reda – PREDLOG ZAKONA O ZAŠTITI POTROŠAČA Pošto je Narodna skupština obavila pretres Predloga zakona u načelu i u pojedinostima, prelazimo na odlučivanje. Stavljam na glasanje Predlog zakona o zaštiti potrošača, u načelu. Molim da se izjasnimo. Zaključujem glasanje i saopštavam: za – 152, protiv – niko, uzdržanih – nema, nije glasalo 14 od ukupno prisutnih 166 narodnih poslanika. Konstatujem da je Narodna skupština prihvatila Predlog zakona, u načelu. Pre prelaska na odlučivanje o amandmanima, podsećam vas da su sastavni deo Predloga zakona postali amandmani koje su podneli narodni poslanici: zajedno Marko Đurišić, Biljana Hasanović Korać i Aleksandar Senić na čl. 1, 2, 26. i 136; dr Blagoje Bradić i prof. dr Dušan Milisavljević u istovetnom tekstu na član 3; zajedno dr Sulejman Ugljanin, Sabina Dazdarević i Enis Imamović na član 13 i prof. dr Dušan Milisavljević na član 160. Prelazimo na odlučivanje o amandmanima. Na član 1. amandman je podneo narodni poslanik Mirko Čikiriz. Stavljam na glasanje ovaj amandman. Zaključujem glasanje i saopštavam: za – četiri, protiv – niko, uzdržanih – nema, nije glasalo 165 od ukupno prisutnih 169 narodnih poslanika. Konstatujem da Narodna skupština nije prihvatila ovaj amandman. Na član 2. amandman je podneo narodni poslanik prof. dr Janko Veselinović. Stavljam na glasanje ovaj amandman. Zaključujem glasanje i saopštavam: za – devet, protiv – niko, uzdržanih – nema, nije glasao 161 od ukupno prisutnih 170 narodnih poslanika. Konstatujem da Narodna skupština nije prihvatila ovaj amandman. Na član 3. amandman su zajedno podneli narodni poslanici Marko Đurišić, Biljana Hasanović Korać i Aleksandar Senić. Stavljam na glasanje ovaj amandman. Zaključujem glasanje i saopštavam: za – osam, protiv – niko, uzdržanih – nema, nije glasalo 163 od ukupno prisutno 171 narodnog poslanika. Konstatujem da Narodna skupština nije prihvatila ovaj amandman. Na član 5. amandman je podneo narodni poslanik Mirko Čikiriz. Stavljam na glasanje ovaj amandman. Zaključujem glasanje i saopštavam: za – četiri, protiv – niko, uzdržanih – nema, nije glasalo 167 od ukupno prisutno 171 narodnog poslanika. Konstatujem da Narodna skupština nije prihvatila ovaj amandman. Na član 6. amandman je podneo narodni poslanik Mirko Čikiriz. Stavljam na glasanje ovaj amandman. Zaključujem glasanje i saopštavam: za – četiri, protiv – niko, uzdržanih – nema, nije glasalo 170 od ukupno prisutna 174 narodna poslanika. Konstatujem da Narodna skupština nije prihvatila ovaj amandman. Na član 11. amandman je podneo narodni poslanik Mirko Čikiriz. Stavljam na glasanje ovaj amandman. Zaključujem glasanje i saopštavam: za – četiri, protiv – niko, uzdržanih – nema, nije glasao 171 od ukupno prisutnih 175 narodnih poslanika. Konstatujem da Narodna skupština nije prihvatila ovaj amandman. Na član 12. amandman je podneo narodni poslanik Mirko Čikiriz. Stavljam na glasanje ovaj amandman. Zaključujem glasanje i saopštavam: za – šest, protiv – niko, uzdržanih – nema, nije glasalo 170 od ukupno prisutnih 176 narodnih poslanika. Konstatujem da Narodna skupština nije prihvatila ovaj amandman. Na član 13. amandman su zajedno podneli narodni poslanici Marko Đurišić, Biljana Hasanović Korać i Aleksandar Senić. Stavljam na glasanje ovaj amandman. Zaključujem glasanje i saopštavam: za – devet, protiv – niko, uzdržanih – nema, nije glasalo 168 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Poslaniče Veselinoviću, do sada nije bio običaj da se dele sinopsisi za glasanje šefovima poslaničkih grupa. Samo da uđe u zapisnik. Drugi šefovi poslaničkih grupa to nemaju. Na član 19. amandman su zajedno podneli narodni poslanici Marko Đurišić, Biljana Hasanović Korać i Aleksandar Senić. Stavljam na glasanje ovaj amandman. Molim narodne poslanike da ne dobacuju. Sada smo u postupku glasanja. Inače je direktan prenos i građani posmatraju šta radimo i kako se ponašamo u sali. Zaključujem glasanje i saopštavam: za – šest, protiv – niko, uzdržanih – nema, nije glasao 171 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na član 24. amandman je podneo narodni poslanik prof. dr Janko Veselinović. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – osam, protiv – jedan, uzdržanih – nema, nije glasalo 168 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na član 26. amandman je podneo narodni poslanik Mirko Čikiriz. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – šest, protiv – niko, uzdržanih – nema, nije glasao 171 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na član 27. amandman je podneo narodni poslanik mr Dejan Radenković. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – 11, protiv – niko, uzdržanih – nema, nije glasalo 166 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na osnovu člana 157. stav 6. Poslovnika, Odbor za privredu, regionalni razvoj, trgovinu, turizam i energetiku podneo je amandman na član 30. Odbor za ustavna pitanja i zakonodavstvo smatra da je amandman u skladu sa Ustavom i pravnim sistemom. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – 152, protiv – niko, uzdržanih – nema, nije glasalo 24 od ukupno prisutnih 176 narodnih poslanika. Konstatujem da je Narodna skupština prihvatila ovaj amandman. Na član 57. amandman je podneo narodni poslanik prof. dr Janko Veselinović. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – sedam, protiv – niko, uzdržanih – nema, nije glasalo 169 od ukupno prisutnih 176 narodnih poslanika. Konstatujem da Narodna skupština nije prihvatila ovaj amandman. Na osnovu člana 157. stav 6. Poslovnika, Odbor za privredu, regionalni razvoj, trgovinu, turizam i energetiku podneo je amandman na član 109. Odbor za ustavna pitanja i zakonodavstvo smatra da je amandman u skladu sa Ustavom i pravnim sistemom. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – 158, protiv – niko, uzdržanih – nema, nije glasalo 18 od ukupno prisutnih 176 narodnih poslanika. Konstatujem da je Narodna skupština prihvatila ovaj amandman. Na osnovu člana 157. stav 6. Poslovnika, Odbor za privredu, regionalni razvoj, trgovinu, turizam i energetiku podneo je amandman na član 112. Odbor za ustavna pitanja i zakonodavstvo smatra da je amandman u skladu sa Ustavom i pravnim sistemom. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – 158, protiv – niko, uzdržanih – nema, nije glasalo 18 od ukupno prisutnih 176 narodnih poslanika. Konstatujem da je Narodna skupština prihvatila ovaj amandman. Na član 124. amandman su zajedno podneli narodni poslanici Marko Đurišić, Biljana Hasanović Korać i Aleksandar Senić. Predstavnik predlagača prihvatio je amandman u toku pretresa Predloga zakona u pojedinostima. Odbor za ustavna pitanja i zakonodavstvo smatra da je amandman u skladu sa Ustavom i pravnim sistemom. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – 163, protiv – niko, uzdržanih – nema, nije glasalo 13 od ukupno prisutnih 176 narodnih poslanika. Konstatujem da je Narodna skupština prihvatila ovaj amandman. Na član 128. amandman su zajedno podneli narodni poslanici Marko Đurišić, Biljana Hasanović Korać i Aleksandar Senić. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – osam, protiv – niko, uzdržanih – nema, nije glasalo 168 od ukupno prisutnih 176 narodnih poslanika. Konstatujem da Narodna skupština nije prihvatila ovaj amandman. Na član 133. amandman su zajedno podneli narodni poslanici Marko Đurišić, Biljana Hasanović Korać i Aleksandar Senić. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – devet, protiv – niko, uzdržanih – nema, nije glasalo 167 od ukupno prisutnih 176 narodnih poslanika. Konstatujem da Narodna skupština nije prihvatila ovaj amandman. Na član 134. amandman, sa ispravkom, zajedno su podneli narodni poslanici Marko Đurišić, Biljana Hasanović Korać i Aleksandar Senić. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – osam, protiv – niko, uzdržanih – nema, nije glasalo 168 od ukupno prisutnih 176 narodnih poslanika. Konstatujem da Narodna skupština nije prihvatila ovaj amandman. Na član 136. amandman je podneo narodni poslanik Mirko Čikiriz. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – četiri, protiv – niko, uzdržanih – nema, nije glasalo 172 od ukupno prisutnih 176 narodnih poslanika. Konstatujem da Narodna skupština nije prihvatila ovaj amandman. Na član 137. amandman su zajedno podneli narodni poslanici Marko Đurišić, Biljana Hasanović Korać i Aleksandar Senić. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – osam, protiv – niko, uzdržanih – nema, nije glasalo 168 od ukupno prisutnih 176 narodnih poslanika. Konstatujem da Narodna skupština nije prihvatila ovaj amandman. Na član 138. amandman su zajedno podneli narodni poslanici Marko Đurišić, Biljana Hasanović Korać i Aleksandar Senić. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – sedam, protiv – niko, uzdržanih – nema, nije glasalo 169 od ukupno prisutnih 176 narodnih poslanika. Konstatujem da Narodna skupština nije prihvatila ovaj amandman. Na član 139. amandman su zajedno podneli narodni poslanici Marko Đurišić, Biljana Hasanović Korać i Aleksandar Senić. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – sedam, protiv – niko, uzdržanih – nema, nije glasalo 169 od ukupno prisutnih 176 narodnih poslanika. Konstatujem da Narodna skupština nije prihvatila ovaj amandman. Na član 141. amandman su zajedno podneli narodni poslanici Marko Đurišić, Biljana Hasanović Korać i Aleksandar Senić. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - osam, protiv - niko, uzdržanih - nema, nije glasalo 168 od ukupno prisutnih 176 narodnih poslanika. Konstatujem da Narodna skupština nije prihvatila ovaj amandman. Na član 142. amandman su zajedno podneli narodni poslanici Marko Đurišić, Biljana Hasanović Korać i Aleksandar Senić. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - osam, protiv - niko, uzdržanih - nema, nije glasalo 168 od ukupno prisutnih 176 narodnih poslanika. Konstatujem da Narodna skupština nije prihvatila ovaj amandman. Na član 156. amandman je podneo narodni poslanik prof. dr Dušan Milisavljević. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - 16, protiv - jedan, uzdržanih - nema, nije glasalo 160 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na član 163. amandman je podneo narodni poslanik prof. dr Dušan Milisavljević. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - 17, protiv - niko, uzdržanih - nema, nije glasalo 160 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Pošto smo završili odlučivanje o amandmanima, pristupamo glasanju o Predlogu zakona u celini. Stavljam na glasanje Predlog zakona o zaštiti potrošača, u celini. Molim da se izjasnimo. Zaključujem glasanje i saopštavam: za - 159, protiv - niko, uzdržanih - nema, nije glasalo 18 od ukupno prisutnih 177 narodnih poslanika. Konstatujem da je Narodna skupština usvojila Predlog zakona o zaštiti potrošača. Druga tačka dnevnog reda – PREDLOG ZAKONA O IZMENAMA I DOPUNAMA ZAKONA O ELEKTRONSKIM KOMUNIKACIJAMA Pošto je Narodna skupština obavila pretres Predloga zakona u načelu i u pojedinostima, prelazimo na odlučivanje. Stavljam na glasanje Predlog zakona o izmenama i dopunama Zakona o elektronskim komunikacijama, u načelu. Molim da se izjasnimo. Zaključujem glasanje i saopštavam: za - 153, protiv - osam, uzdržanih - nema, nije glasalo 17 od ukupno prisutnih 178 narodnih poslanika. Konstatujem da je Narodna skupština prihvatila Predlog zakona, u načelu. Pošto je Narodna skupština prihvatila Predlog zakona u načelu, a pre prelaska na odlučivanje o amandmanima, podsećam vas da su sastavni deo Predloga zakona postali amandmani narodnih poslanika Katarina Rakić na članove 6. i 9. i Marijana Rističevića da se posle člana 13. doda novi član 13a. Prelazimo na odlučivanje o amandmanima. Na član 4. amandman, sa ispravkom, zajedno su podneli narodni poslanici Marko Đurišić i prof. dr Janko Veselinović. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - 13, protiv - niko, uzdržanih - nema, nije glasalo 165 od ukupno prisutnih 178 narodnih poslanika. Konstatujem da Narodna skupština nije prihvatila ovaj amandman. Na član 4. amandman je podneo narodni poslanik mr Dejan Radenković. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - 17, protiv - niko, uzdržanih - nema, nije glasao 161 od ukupno prisutnih 178 narodnih poslanika. Konstatujem da Narodna skupština nije prihvatila ovaj amandman. Na član 20. amandman su zajedno podneli narodni poslanici Marko Đurišić i prof. dr Janko Veselinović. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - osam, protiv - niko, uzdržanih - nema, nije glasalo 170 od ukupno prisutnih 178 narodnih poslanika. Konstatujem da Narodna skupština nije prihvatila ovaj amandman. Na član 22. amandman je podnela narodni poslanik Ivana Dinić. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - 17, protiv - niko, uzdržanih - nema, nije glasao 161 od ukupno prisutnih 178 narodnih poslanika. Konstatujem da Narodna skupština nije prihvatila ovaj amandman. Na član 25. amandman su zajedno podneli narodni poslanici Marko Đurišić i prof. dr Janko Veselinović. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - osam, protiv - niko, uzdržanih - nema, nije glasalo 170 od ukupno prisutnih 178 narodnih poslanika. Konstatujem da Narodna skupština nije prihvatila ovaj amandman. Na član 29. amandman je podneo narodni poslanik mr Dejan Radenković. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - 13, protiv - niko, uzdržanih - nema, nije glasalo 165 od ukupno prisutnih 178 narodnih poslanika. Konstatujem da Narodna skupština nije prihvatila ovaj amandman. Na član 30. amandman je podnela narodni poslanik Katarina Rakić. Predstavnik predlagača prihvatio je amandman u toku pretresa Predloga zakona u pojedinostima. Odbor za prostorno planiranje, saobraćaj, infrastrukturu i telekomunikacije nije prihvatio amandman. Odbor za ustavna pitanja i zakonodavstvo smatra da je amandman u skladu sa Ustavom i pravnim sistemom Republike Srbije. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - 150, protiv - niko, uzdržanih - nema, nije glasalo 28 od ukupno prisutnih 178 narodnih poslanika. Konstatujem da je Narodna skupština prihvatila ovaj amandman. Pošto smo završili odlučivanje o amandmanima, pristupamo glasanju o Predlogu zakona u celini. Stavljam na glasanje Predlog zakona o izmenama i dopunama Zakona o elektronskim komunikacijama, u celini. Molim da se izjasnimo. Zaključujem glasanje i saopštavam: za - 158, protiv - devet, uzdržanih - nema, nije glasalo 11 od ukupno prisutnih 178 narodnih poslanika. Konstatujem da je Narodna skupština usvojila Predlog zakona o izmenama i dopunama Zakona o elektronskim komunikacijama. Treća tačka dnevnog reda – PREDLOG ZAKONA O IZMENAMA I DOPUNAMA ZAKONA O POŠTANSKIM USLUGAMA Pošto je Narodna skupština obavila pretres Predloga zakona u načelu i u pojedinostima, prelazimo na odlučivanje. Stavljam na glasanje Predlog zakona o izmenama i dopunama Zakona o poštanskim uslugama, u načelu. Molim da se izjasnimo. Zaključujem glasanje i saopštavam: za - 136, protiv - sedam, uzdržanih - nema, nije glasalo 35 od ukupno prisutnih 178 narodnih poslanika. Konstatujem da je Narodna skupština prihvatila Predlog zakona, u načelu. Prelazimo na odlučivanje o amandmanima. Na član 9. amandman je podneo narodni poslanik mr Dejan Radenković. Vlada i Odbor za prostorno planiranje, saobraćaj, infrastrukturu i telekomunikacije nisu prihvatili amandman, a Odbor za ustavna pitanja i zakonodavstvo smatra da je amandman u skladu sa Ustavom i pravnim sistemom Republike Srbije. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - 15, protiv - niko, uzdržanih - nema, nisu glasala 162 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na član 11. amandman je podnela narodni poslanik Katarina Rakić. Vlada i Odbor za prostorno planiranje, saobraćaj, infrastrukturu i telekomunikacije nisu prihvatili amandman, a Odbor za ustavna pitanja i zakonodavstvo smatra da je amandman u skladu sa Ustavom i pravnim sistemom Republike Srbije. Stavljam na glasanje ovaj amandman. Molim da se izjasnimo. Zaključujem glasanje i saopštavam: za - jedan, protiv - niko, uzdržanih - nema, nije glasalo 176 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Pošto smo završili odlučivanje o amandmanima, pristupamo glasanju o Predlogu zakona, u celini. Stavljam na glasanje Predlog zakona o izmenama i dopunama Zakona o poštanskim uslugama, u celini. Molim da se izjasnimo. Zaključujem glasanje i saopštavam: za – 158, protiv – sedam, uzdržanih – nema, nije glasalo 12 od ukupno prisutnih 177 narodnih poslanika. Konstatujem da je Narodna skupština usvojila Predlog zakona o izmenama i dopunama Zakona o poštanskim uslugama. Pošto je Narodna skupština obavila pretres Predloga zakona u načelu i u pojedinostima, prelazimo na odlučivanje. Stavljam na glasanje Predlog zakona o izmenama i dopunama Zakona o putnim ispravama, u načelu. Molim da se izjasnimo. Zaključujem glasanje i saopštavam: za – 158, protiv – jedan, uzdržanih – nema, nije glasalo 17 od ukupno prisutnih 176 narodnih poslanika. Konstatujem da je Narodna skupština prihvatila Predlog zakona, u načelu. Prelazimo na odlučivanje o amandmanima. Na član 9. amandman je podnela narodni poslanik Gordana Čomić. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – 16, protiv – niko, uzdržanih – nema, nije glasalo 161 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na član 10. amandman su zajedno podneli narodni poslanici dr Sulejman Ugljanin, Sabina Dazdarević i Enis Imamović. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – četiri, protiv – niko, uzdržanih – nema, nije glasalo 173 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na član 12. amandman su zajedno podneli narodni poslanici dr Sulejman Ugljanin, Sabina Dazdarević i Enis Imamović. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – jedan, protiv – troje, uzdržanih – nema, nije glasalo 173 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na član 13. amandman su zajedno podneli narodni poslanici dr Sulejman Ugljanin, Sabina Dazdarević i Enis Imamović. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – jedan, protiv – jedan, uzdržanih – nema, nije glasalo 175 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na član 14. amandman, sa ispravkom, zajedno su podneli narodni poslanici Marko Đurišić i Slobodan Homen. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – 12, protiv – jedan, uzdržanih – nema, nije glasalo 164 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman, sa ispravkom. Na član 20. amandman su zajedno podneli narodni poslanici dr Sulejman Ugljanin, Sabina Dazdarević i Enis Imamović. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – jedan, protiv – dvoje, uzdržanih – nema, nije glasalo 174 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na član 23. amandman su zajedno podneli narodni poslanici Marko Đurišić i Slobodan Homen. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – 11, protiv – niko, uzdržanih – nema, nije glasalo 166 od ukupno prisutnih 177 narodnih poslanika. Konstatujem da Narodna skupština nije prihvatila ovaj amandman. Na osnovu člana 157. stav 6. Poslovnika Narodne skupštine, na član 23. amandman je podneo Odbor za odbranu i unutrašnje poslove. Stavljam na glasanje ovaj amandman. Molim da se izjasnimo. Zaključujem glasanje i saopštavam: za – 161, protiv – niko, uzdržanih – nema, nije glasalo 16 od ukupno prisutnih 177 narodnih poslanika. Konstatujem da je Narodna skupština prihvatila ovaj amandman. Pošto smo završili odlučivanje o amandmanima, pristupamo glasanju o Predlogu zakona, u celini. Stavljam na glasanje Predlog zakona o izmenama i dopunama Zakona o putnim ispravama, u celini. Molim da se izjasnimo. Zaključujem glasanje i saopštavam: za – 157, protiv – jedan, uzdržanih – nema, nije glasalo 19 od ukupno prisutnih 177 narodnih poslanika. Konstatujem da je Narodna skupština usvojila Predlog zakona o izmenama i dopunama Zakona o putnim ispravama. Pošto je Narodna skupština obavila pretres o Predlogu odluke, prelazimo na odlučivanje. Stavljam na glasanje Predlog odluke o usvajanju Godišnjeg plana upotrebe Vojske Srbije i drugih snaga odbrane u multinacionalnim operacijama u 2014. godini. Molim da se izjasnimo. Zaključujem glasanje i saopštavam: za – 172, protiv – niko, uzdržan – jedan, nije glasalo troje od ukupno prisutnih 176 narodnih poslanika. Konstatujem da je Narodna skupština usvojila Predlog odluke. Pošto je Narodna skupština obavila jedinstveni pretres, prelazimo na odlučivanje. Stavljam na glasanje Predlog odluke o učešću pripadnika Vojske Srbije u multinacionalnim operacijama u 2014. godini. Molim da se izjasnimo. Zaključujem glasanje i saopštavam: za – 174, protiv – niko, uzdržan – jedan, nije glasao jedan od ukupno prisutnih 176 narodnih poslanika. Konstatujem da je Narodna skupština usvojila Predlog odluke. Pošto je Narodna skupština obavila razmatranje svih tačaka dnevnog reda ove sednice i odlučivanje po njima, saglasno članu 102. Poslovnika Narodne skupštine, zaključujem sednicu Drugog vanrednog zasedanja Narodne skupštine Republike Srbije u 2014. godini.